Riżultati impressjonanti mill-għawwiema Maltin fil-Bulgarija Fit-tieni jum tal-ewwel Kompetizzjoni Internazzjonali tal-Għawm Artistiku "Pirin" Malta kkompetiet fid-Duet Tech u l-avvenimenti Solo Free u Combo. Ana Culic u Valentina Marchi kklassifikaw fit-tieni post fid-Duet Tech. Huma kisbu skor ta' 66.0151. Fis-Sole Free, Ana Culic kisbet it-tielet post b' punteġġ ta' 70.5667 filwaqt li Thea Grima Buttigieg spiċċat fis-6 post b'punteġġ ta' 66.333. Dan il-punteġġ kien biss .4 il-bogħod mill-ewwel post. "L-ASA tinsab sodisfatta ħafna bir-riżultati miksuba mit-Tim tal-Għawm Artistiku fil-Bulgarija. Minkejja l-isfidi kollha li l-kowċis u l-atleti tagħna kienu affaċċati minħabba l-Covid-19, dawn ir-riżultati huma turija ċara tax-xogħol iebes u d-dedikazzjoni murija minn kulħadd. L-ASA hija kburija. It-tfajliet kollha, inklużi l-kowċis, jistħoqqilhom it-tifħir kollu tagħna tal-prestazzjoni bħal dik, f'livell daqshekk għoli "- stqarru Joe Caruana Curran, President, u Rita Azzopardi Segretarju Ġenerali tal-Aquatic Sports Association ta' Malta